**Leverance vedrørende køretøjer til Grøn Reform 2022**

Der leveres datasæt med udtræk fra motorregistret fra 2019. Udtrækket er bilbestanden opgjort 1. juli.

Køretøjerne er opdelt på Art, Anvendelse, drivkraft, segment og indregistreringsår. Desuden er der i det ene udtræk ”bilerperbranche” en opdeling på brancher. Brancherne følger den særlige brancheklassifikation som anvendes ved de øvrige leverancer til Grøn Reform i en udgave, hvor det er konsistent med DB07. Det betyder, at der ikke er en opdeling i økologisk og konventionelt landbrug.

Datasættene indeholder variablerne for emissioner: CO2udslip, EmissionCO, EmissionHC, EmissionNOX, Partikler. Det er opgjort som et gennemsnit af de emissionsdata, der findes i motorregistret. I de tilfælde, hvor der ikke er oplysninger i motorregistret for et køretøj, beregnes gennemsnittet for de køretøjer inden for grupperingen, der har oplysninger. I de tilfælde, hvor der ikke er nogen køretøjer med oplysninger i en gruppering, vil der ikke være en værdi i leverancen.

Der er desuden følgende variable:  
Filterandel: angiver andelen af køretøjer i gruppen med partikelfilter.

Nypris: Køretøjernes gennemsnitlige nypris inklusiv afgifter.  
Afgiftspligtig værdi: Køretøjernes gennemsnitlige nypris eksklusiv afgifter.

Ren\_el\_W\_km: Beregnet elforbrug ved ren elkørsel for hybridbiler.  
Ren\_benz\_dies\_kmlt: Beregnet brændstofforbrug ved kørsel med forbrændingsmotor for hybridbiler. For elbiler er tallet 0.

Hybridbilernes forbrug ved ren kørsel med el hhv. brændstof er beregnet baglæns ud fra det samlede forbrug af el og brændstof i motorregistret. Det fremgår af EU’s regulering, at dette tal er en vægtning, der er baseret på rækkevidden. Der beregnes således en ”utility factor” (UF) ud fra formlen UF=elektrisk rækkevidde / ( elektrisk rækkevidde + 25 ). Jf. dette er brændstofforbrug ved ren brændstofkørsel beregnet som kmperliter\*(1-elektriskraekkevidde/(elektriskraekkevidde+25)). Elektrisk forbrug ved ren elkørsel er beregnet ved elektriskforbrug\*(elektriskraekkevidde/(elektriskraekkevidde+25)).